 יצא: בדיעבד ולא לכתחלה כלל כ''א לקטנים פחות משמונה שנה. ב''ח. דברים הראוים לנהוג בבה''מ. שאתה זן קמץ תחת השי''ן. אנחנו מודים לך ולא אנו דאנו הוא לשון אנינות. בפי כל חי ולא בפה. רעינו בשוא תחת הרי''ש ולא בחולם. זונינו במלאפו''ם. וא''ל אל בכל יום רק בכל יוס ט''ז סי' קפ''ט. הוא הטיב לנו הוא מטיב לנו והוא ייטיב לנו. ורש''ל כתב דיאמר הוא הטיב מטיב ייטיב לנו עיין מ''א סי' קפ''ט. וכל טוב ומכל טוב במלאפו''ם. ויאמר מאת ה' וידקדק במלת מאת. יאמר ומצא חן ולא ונמצא חן. ובשבת ור''ח אומר מגדול ובחול מגדיל דחולם מלך גדול וחירק בלי יו''ד מלך קטן וסי' חודש ושבת קרא מקרא ר''ל כמו שכתוב בנביאים עיין עטרת זקנים סי' קפ''ט. לא חיסר לנו בשירק תחת החית. אל יחסר לנו בשו''א תחת היו''ד ופתח תחת החי''ת וצירי תחת הסמך. ושל''ה כתב לומר חסר לנו ואל יחסר שהנקודות עולין כמנין לחם. בברכת בעה''ב אם הוא לבדו יאמר ונאמר אמן ואם יש אחרים יאמר ואמרו אמן. ויאמר בכל מכל כל הכ''ף דגושה. אם יש ב' שלחנות ממש ועל כל אחד יושבים ב''ב בפני עצמן יאמר על שלחנות אלו אבל אם מסדרין הדפין על שלחנות הרבה כמו בסעודות גדולות הוי כמו שלחן א'. אבי מורי ולא אבא. יש לענות אמן אחר הרחמן עיין אחרונים: (ועיין בספר אליהו רבה שתיקן כל הנוסחאות בבה''מ):